عارف إن الناس اللي معندهمش صحاب بيموتوا في سن صغير؟ دي حقيقة. اسأل العلم. أنواع الصحاب دي هي اللي محتاجها.
صاحب مخلص
كل واحد محتاج صاحب مخلص يقف جنبه مهما حصل. ده النوع من الصحاب اللي عارف كل أسرارك السودة، وبرضه بيحبك زي ما انت.
صاحب مغامر
احنا عايشين في عالم كبير فيه أماكن كتير نشوفها، وناس نقابلها، وتجارب نعيشها. كلنا محتاجين صاحب مغامر يطلعنا من قوقعتنا ويعرفنا على أفكار وثقافات وحاجات جديدة.
صاحب حكيم
لو عندك حد ذكي، ملهم وتقدر تحترمه في حياتك، تبقى محظوظ جداً. ده ببساطة حد ماشي قدامك كام خطوة في الحياة وعنده حكمة وصبر كفاية يوجهك للطريق الصح. لما تكون قريب من حد زي ده هيخليك تحسن من نفسك كل يوم.
جار طيب
دلوقتي، ناس كتير مش عارفة جيرانها. دي حاجة تزعل، عشان في جيران ممكن يكونوا من أطيب وأحسن الناس. لو مسافر، وفجأة افتكرت انك نسيت تقفل باب الشقة، تقدر تتصل بجارك المضمون وتطلب منه يقفله.
لما يكون عندك الصحاب دول في حياتك، أكيد هتعيش حياة طويلة وسعيدة!
حسب المقال، ممكن يكون ___ إنك متعرفش جيرانك.
مؤسف محزن مهم عادي